stanford-oval/wikipedia huggingface dataset:
מודל רגישות-דחק
דוגמאות ליישומים של המודל על הפרעות נפשיות שונות

במחקרים נמצא כי אחוז גבוה מאוד מהמאובחנים בהפרעת אישיות גבולית חוו התעללות כלשהי בילדותם או התבגרותם. כמו כן, במוחם של הסובלים מההפרעה בדרך כלל קיימות רמות חריגות של המוליך העצבי סרוטונין. לפי המודל של רגישות-דחק, ייתכן כי פוטנציאל מולד לבעיה ברמות הסרוטונין בשילוב גורמי הדחק (התעללות) מביאים להתפתחות המחלה.
הפרעת פאניקה ואגורפוביה: אצל אנשים מסוימים קיימת נטייה מולדת לפעילות-יתר של תגובת הילחם-או-ברח (רגישות ביולוגית) בשילוב עם נטייה מולדת קוגניטיבית לחשיבה קטסטרופלית. השילוב של שני הגורמים מביא לכך שפעילות מוגזמת של תגובת הילחם-או-ברח מופעלת בקלות רבה מדי, שתוביל להתקפי פאניקה שכיחים. שכיחותם של התקפי הפאניקה גורמת לכך שהאדם נמנע ממקומות שמקושרים לדעתו עם הפאניקה (משום שחווה בהם התקף). הימנעות זו מפחיתה את החרדה מפני ההתקף. ההפחתה בחרדה מהווה גמול חיובי להימנעות, ולכן לפי תאוריות הלמידה, ההימנעות ממקומות כאלה מתחזקת. לרוב אגורפובים לא חווים התקפי פאניקה בביתם, והדבר מהווה חיזוק נוסף להישארות בבית ובסופו של דבר לאגורפוביה.
מדחף אפקט הול

מדחף אפקט הול מסוג kW-6 בשימוש הכימיקל קסנון בפעולה במעבדה להנעה סילונית בנאס"א.
מבנה המדחפים
מדחפי אפקט הול (באנגלית: Hall-effect thrusters) הם שיטת הנעה של חלליות וסוג של מנוע יונים. מדחפי אפקט הול לוכדים אלקטרונים בשדה מגנטי ולאחר מכן משתמשים באלקטרונים על מנת ליינן את החומר יוצר ההנעה. מדחפי אפקט הול נחקרים באופן תאורטי וניסויי ניכר משנות ה-60.
מדחפי הול פועלים על מגוון חומרים כשהנפוץ מביניהם הוא קסנון. חומרים אחרים הם קריפטון, ארגון, ביסמוט, יוד, מגנזיום ואבץ. החומרים משלבים שדה מגנטי סטטי מקומי חזק הניצב בשדה החשמלי שנוצר בין האנודה לה מתח חשמלי חיובי במעלה הזרם וקתודה הנקראת מנטרל לה מתח החשמלי שלילי במורד הזרם, כדי ליצור "קתודה וירטואלית" (שטח בו צפיפות האלקטרונים גבוהה) ביציאה של המכשיר. קתודה וירטואלית זו מושכת את היונים שנוצרו בתוך התמרון הקרוב יותר לאנודה. לבסוף אלומת היונים המואצת מנוטרלת על ידי חלק מהאלקטרונים הנפלטים על ידי הקתודה הנקראת מנטרל.
מדחפי הול נחקרו בארצות הברית ובברית המועצות, הם תוארו לראשונה בפומבי בארצות הברית בשנות ה-60 המוקדמות של המאה ה-20.
ברם, מדחפי אפקט הול פותחו כמתקן הינע יעיל לראשונה בברית המועצות.
בברית המועצות פותחו שני סוגי מדחפים, האחד בשם SPT (Stationary Plasma Thruster) והשני בשם DAS. הסוג הראשון כונה SPT ופותח בעיקר בשל עבודת מדען רוסי בשם איי. איי. מורוזוב, כיום ה-SPT נמצא בשימוש הרב ביותר. מדחף ה-SPT הראשון שהיה בשימוש בחלל הוא SPT-50 ששוגר בדצמבר, 1971 והשימוש העיקרי במדחף ובאחרים מסדרת SPT שנשלחו אחריו היה בעיקר על מנת לייצב לוויינים בחלל.
ראו גם

מנוע יונים
שיטות הנעה של חללית
מנוע פלזמה
הערות שוליים

↑  Hofer, Richard R. "Development and Characterization of High-Efficiency, High-Specific Impulse Xenon Hall Thrusters". NASA/CR—2004-21309. NASA STI Program. נבדק ב-17 באוקטובר 2011. {{cite web}}:  (עזרה)
↑  Janes, G.; Dotson, J.; Wilson, T. (1962). Momentum transfer through magnetic fields. Proceedings of third symposium on advanced propulsion concepts. Vol. 2. Cincinnati, OH, USA. pp. 153–175.
↑  Meyerand, RG. (1962). Momentum Transfer Through the Electric Fields. Proceedings of Third Symposium on Advanced Propulsion Concepts. Vol. 1. Cincinnati, OH, USA. pp. 177–190.
↑  Seikel, GR. (1962). Generation of Thrust – Electromagnetic Thrusters. Proceedings of the NASA-University Conference on the Science and Technology of Space Exploration. Vol. 2. Chicago, IL, USA. pp. 171–176.
↑  "Hall thrusters". 2004-01-14. אורכב מ-המקור ב-28 בפברואר 2004. {{cite web}}:  (עזרה)
↑  Morozov, A.I. (במרץ 2003). "The conceptual development of stationary plasma thrusters". Plasma Physics Reports. Nauka/Interperiodica. 29 (3): 235–250. Bibcode:2003PlPhR..29..235M. doi:10.1134/1.1561119. {{cite journal}}:  (עזרה)
מחוזות מרילנד

במדינת מרילנד שבארצות הברית ישנם 23 מחוזות. על אף שהעיר בולטימור קיבלה מעמד של עיר עצמאית, תחום שיפוטה משמש בפועל כמחוז לכל דבר, ולכן היא נחשבת למחוז. מחוזות רבים במדינה נקראו על שמם של הברונים מבולטימור, שהיו הבעלים של קולוניית מרילנד מאז ייסודה ב-1634 עד ל-1771.
הגדול שבמחוזות מרילנד הוא מחוז ווסטר (1,800 קמ"ר), הקטן שבהם הוא מחוז הווארד (660 קמ"ר), והמאוכלס שבהם הוא מחוז מונטגומרי (כ-1,004,709 תושבים). עיר הבירה, אנאפוליס, נמצאת במחוז אן ארנדל.
רשימת המחוזות

| מחוז | שם בשפת המקור | מושבי המחוז | שנת הקמת המחוז | אוכלוסייה  נכון לשנת 2010 | שטח (קמ"ר) |
| --- | --- | --- | --- | --- | --- |
| מחוז אלגני | Allegany County | קומברלנד | 1789 | 74,012 | 1,114 |
| מחוז אן ארדונל | Anne Arundel County | אנאפוליס | 1650 | 550,488 | 1,523 |
| מחוז בולטימור | Baltimore County | טואסטון | 1659 | 817,455 | 1,766 |
| מחוז העיר בולטימור | Baltimore City | בולטימור | 1851 | 621,342 | 238 |
| מחוז קלברט | Calvert County | הנסיך פרדריק | 1654 | 89,628 | 894 |
| מחוז קרוליין | Caroline County | דנטון | 1773 | 32,718 | 844 |
| מחוז קארול | Carroll County | וסטמינסטר | 1837 | 167,217 | 1,171 |
| מחוז ססיל | Cecil County | אלקטון | 1672 | 101,696 | 1,083 |
| מחוז צ'ארלס | Charles County | לה פלטה | 1658 | 150,592 | 1,665 |
| מחוז דורצ'סטר | Dorchester County | קיימברידג' | 1668 | 32,551 | 1,399 |
| מחוז פרדריק | Frederick County | פרדריק | 1748 | 239,582 | 1,728 |
| מחוז גארט | Garrett County | אוקלנד | 1872 | 29,854 | 1,699 |
| מחוז הרפורד | Harford County | בל אייר | 1773 | 248,622 | 1,365 |
| מחוז הווארד | Howard County | אליקוט סיטי | 1851 | 299,430 | 658 |
| מחוז קנט | Kent County | צ'סטרטאון | 1642 | 20,191 | 1,072 |
| מחוז מונטגומרי | Montgomery County | רוקוויל | 1776 | 1,004,709 | 1,313 |
| מחוז הנסיך ג'ורג' | Prince George's County | אפר מלבורו | 1696 | 881,138 | 1,290 |
| מחוז המלכה אן | Queen Anne's County | סנטרוויל | 1706 | 48,595 | 1,321 |
| מחוז סנט מרי | Saint Mary's County | לאונרדטאון | 1637 | 108,987 | 1,582 |
| מחוז סומרסט | Somerset County | הנסיכה אן | 1666 | 26,253 | 1,582 |
| מחוז טלבוט | Talbot County | איסטון | 1662 | 38,098 | 1,235 |
| מחוז וושינגטון | Washington County | הייגרסטאון | 1776 | 149,180 | 1,212 |
| מחוז ויקומיקו | Wicomico County | סולסברי | 1867 | 100,647 | 1,036 |
| מחוז ווסטר | Worcester County | סנואו היל | 1742 | 51,578 | 1,800 |

מפת מחוזות מרילנד
מפת צפיפות אוכלוסין של מרילנד עם חלוקה למחוזות. מעודכן על סמך נתוני מפקד האוכלוסין של 2010
מחוז אייקוצ'ו

מחוז אייקוצ'ו (בספרדית: Departamento de Ayacucho) הוא אחד מ-25 מחוזות פרו, בדרום-מרכז המדינה, ובירתו היא העיר אייקוצ'ו. שטח המחוז הוא 43,814 קמ"ר, ואוכלוסייתו 619,522 תושבים (נכון ל-2005). המחוז מחולק ל-11 פרובינציות ול-111 נפות (distritos).
האזור ברובו הררי, כשרכס הרי האנדים עובר בתוך שטחו. הנקודה הגבוהה ביותר במחוז היא פסגת הר הגעש "סרה סרה" (5,505 מטר מעל גובה פני הים).
במהלך מסעי הטרור של ארגון הנתיב הזוהר נפגע המחוז פעמים רבות. ב-2005 נערך משאל עם בקרב תושבי המחוז, לבחון את איחוד המחוז עם המחוזות איקה ומחוז ואנקבליקה, אולם ההצעה נדחתה.
רעידת אדמה בעוצמה של 6.9 בסולם מגניטודה לפי מומנט הכתה בדרום-מזרח המחוז ב-24 באוגוסט 2014. עשרות בניינים נפגעו, אך רק אנשים בודדים נפצעו.
הערות שוליים

↑  הודעת הסקר הגאולוגי של ארצות הברית
| --- | --- |
בקרת זהויות :  NLI: 987007550516805171  LCCN: n82006743  MusicBrainz: 6f444248-ee78-4477-b14e-a083ecfe33a7   WorldCat (עם LCCN): n82-006743
מוזיאון ב.מ.וו

| --- | --- |

 מידע כללי
 סוג:  מוזיאון רכב, corporate museum 
 על שם:  BMW 
 כתובת:  Am Riesenfeld 
 מיקום:  Milbertshofen-Am Hart 
 מדינה:  גרמניה 
 בעלים:  BMW 
 מפעיל:  BMW 
 מבקרים בשנה:  250,000
 הקמה ובנייה
 תקופת הבנייה:  ?–1972
 תאריך פתיחה רשמי:  1973 
 קואורדינטות:  48°10′36″N 11°33′33″E﻿ / ﻿48.17667°N 11.55917°E﻿ / 48.17667; 11.55917
 אתר רשמי
  (למפת מינכן מוגדלת) מוזיאון ב.מ.וו(למפת מינכן רגילה) מוזיאון ב.מ.וו
 
מוזיאון ב.מ.וו (בגרמנית: BMW Museumׂׂ) הוא מוזיאון רכב שממוקם במינכן שבגרמניה. המוזיאון הוקם בשנת 1972 על ידי חברת ב.מ.וו ומוצגים בו רכבי החברה, מטוסי החברה לשעבר, מנועים ואופנועים.
המוזיאון

המוזיאון ממקום בעיר מינכן בתוך המתחם של ב.מ.וו (המטה הראשי, המוזיאון והמפעל). המוזיאון מציג את התפתחותה הטכנולוגית של ב.מ.וו לאורך השנים. המבנה כולל כגון קערה מלמעלה אך המוזיאון עצמו ממוקם מתחת לאדמה. בפנים הקערה יש כמה תצוגות של מכוניות בלבד אך עיקר מוזיאון הוא למטה.
בין 2004 ל-2008 המוזיאון שופץ בקשר לבניית ב.מ.וו וולט. המוזיאון נפתח מחדש ב-21 ביוני 2008.
הערות שוליים

↑  BMW Welt - Standort erkunden - BMW Museum, www.bmw-welt.com (בגרמנית)
| --- | --- |
בקרת זהויות :  PLWABN: 9810658986005606  GND: 2134442-5  LCCN: n89642455  VIAF: 302991209   WorldCat (עם VIAF): 302991209 
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
מחוז אל-ג'וף

| --- | --- |

 מדינה:  ערב הסעודית ערב הסעודית
 בירת המחוז:  סכאכא
 שטח:  100,212 קמ"ר (דירוג: 9)
 גובה:  792 מטרים
 אוכלוסייה:  ‏
  ‑ במחוז:  595,822 (דירוג: 10, 2022)
  ‑ צפיפות:  5.946 נפש לקמ"ר (דירוג: 11, 2022)
 קואורדינטות:  29°30′N 39°30′E﻿ / ﻿29.5°N 39.5°E﻿ / 29.5; 39.5 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
אל-ג'וף (בערבית: منطقة الجوف) הוא מחוז בצפון ערב הסעודית. המחוז משתרע על פני כ-100,200 קמ"ר ולפי מפקד האוכלוסין האחרון משנת 2022 מתגוררים בו 595,822 בני אדם. בירת המחוז היא העיר סכאכא. המחוז גובל בירדן מצידו המערבי.
הערות שוליים

↑  Saudi Arabia: Regions & Major Cities - Population Statistics, Maps, Charts, Weather and Web Information, citypopulation.de
| --- | --- |
בקרת זהויות :  NLI: 987007562306405171  GND: 4806024-0 
ערך זה הוא קצרמרבנושא גאוגרפיה של ערב הסעודית. אתם מוזמנים לתרום לוויקיפדיה ו.
מחוז אל-חודוד א-שמאליה

| --- | --- |

צינור הנפט הטרנס-ערבי בשטח המחוז
 מדינה:  ערב הסעודית ערב הסעודית
 בירת המחוז:  ערער
 שטח:  111,797 קמ"ר (דירוג: 7)
 אוכלוסייה:  ‏
  ‑ במחוז:  373,577 (דירוג: 12, 2022)
  ‑ צפיפות:  3.342 נפש לקמ"ר (דירוג: 13, 2022)
 קואורדינטות:  30°00′N 42°30′E﻿ / ﻿30°N 42.5°E﻿ / 30; 42.5 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
אל-חודוד א-שמאליה (בערבית: منطقة الحدود الشمالية; מילולית: "אזור הגבולות הצפוניים") הוא מחוז בצפון ערב הסעודית. המחוז גובל בעיראק ובירדן. המחוז משתרע על פני כ-111,800 קמ"ר ולפי מפקד האוכלוסין האחרון משנת 2022 התגוררו במחוז 373,577 בני אדם כשהצפיפות היא 3.342 נפש לקמ"ר, מה שהופך אותו למחוז הדליל ביותר בממלכה. בירת המחוז היא העיר ערער (אנ').
הערות שוליים

↑  Saudi Arabia: Regions & Major Cities - Population Statistics, Maps, Charts, Weather and Web Information, citypopulation.de
ערך זה הוא קצרמרבנושא גאוגרפיה של ערב הסעודית. אתם מוזמנים לתרום לוויקיפדיה ו.
מו דזה

| --- | --- |

 לידה:  בערך 470 לפנה"ס לו, שושלת ג'ואו 
 פטירה:  בערך 391 לפנה"ס
 זרם:  מוהיזם
 תחומי עניין:  פילוסופיה, מדע המדינה, אתיקה
 עיסוק:  פילוסוף, מהנדס צבאי, מהנדס 
 מדינה:  שושלת ג'ואו 
 
מוֹ דזְה (בסינית: 墨子, בפין-יין Mòzǐ, מילולית: "החכם מו";
נקרא לעיתים במערב בשם הלטיני מישיוס או מיציוס), שנולד בשם מו דִי (בסינית: 墨翟, פין-יין: Mòdí), היה פילוסוף חשוב שפעל במאה הרביעית לפניה"ס  בסין הקדומה. פיתח את אסכולת ה"מוהיזם" הקרויה על שמו ומטיפה לאהבה אוניברסלית ולשוויון, ודחה הן את הקונפוציאניזם והן את הדאואיזם, שתי התפיסות הרוחניות המשמעותיות ביותר בתקופתו.
חייו

קורות חייו של מו דזה אינם ברורים. כיום מקובל לחשוב שפעל בין שלהי מאה ה-5 לראשית המאה ה-4 לפנה"ס, לפני הופעתו של מנציוס. דבר זה מציב את מו דזה בראשיתה של תקופת המדינות הלוחמות (403-221 לפנה"ס). מספר מקורות מוקדמים מעידים, כי בדומה לקונפוציוס, מו דזה נולד במדינת לוּ ובשלב מסוים בחייו שימש שר במדינת סוֹנג. על פי המסורת, מו דזה התחנך על ברכיהם של מורים קונפוציאניים, אך מרד בתורתם בשלב מאוחר יותר. שוב בדומה לקונפוציוס, מו דזה עבר ממדינה למדינה והציג את רעיונותיו לשליטים השונים, בתקווה שיאמצו את דרכו ויגייסו אותו לשורותיהם.
תורתו - המוהיזם > אידאולוגיה

האסכולה שפיתח מו דזה, הנקראת גם מוהיזם, שיחקה תפקיד חשוב והייתה לאחת מארבע האסכולות הפילוסופיות המרכזיות של אותה התקופה, לצד הקונפוציאניזם, הדאואיזם והלגליזם. באותה תקופה המוהיזם נחשב איום חריף על ההגמוניה הקונפוציאנית. אף על פי שעקרונות משנתו מופיעים בספר הנקרא על שמו, סביר להניח שהספר לא חובר על ידי מו דזה עצמו אלא על ידי תלמידיו.
מן הנודעים ביותר בעקרונות להם הטיף מו דזה הוא "אהבה אוניברסלית" (兼爱), הקורא לאהבה שאיננה מבחינה בין האני לאחר, הקרוב לרחוק, הזר ובן המשפחה. תפיסה זאת עומדת בניגוד מוחלט לזאת הקונפוציאנית, הגורסת כי מחויבותו המוסרית וסיבת קיומו של קשר בין בני אדם מוגדרת על פי תפקידם של היחידים אחד כלפי השני (למשל אדון וצמית, אב ובן וכו') ועליהם לפעול במסגרת כללי הטקס הקונפוציאנים. מו דזה קרא לשליט ולנתין, לאב ולבנו לבסס את מערכת היחסים שלהם על תשתית של אהבה הדדית לא אנוכית וללא אפליה לפי תפקיד וללא גבול. לדבריו, "כאשר בני האדם לא אוהבים איש את רעהו, מן המוכרח שילסטמו זה את זה, כאשר השליט והשר לא אוהבים זה את זה, לא תמצא נאמנות, כאשר אב ובנו לא אוהבים זה את זה, לא יתקיים כיבוד הורים ומורים". מו דזה ממשיך ומונה את היחסים ההיררכיים השונים, להם הוא מציע תשתית רעיונית ומוסרית חדשה.
על פי השקפת עולמו, לא קיים גורל קבוע לאדם (命), אלא האינדיבידואל עצמאי לבחור ולעצב את חייו ועתידו. לדידו, האסונות הנופלים על האדם אינם תוצאה של גורל שנקבע מראש.
תורתו - המוהיזם > יחסו לשמיים

מו דזה החזיק בדעה הרואה בשמיים (天) כוח היכול להעניש את הסוררים ולגמול לעושי הטוב. לעל-טבעי חשיבות רבה במשנתו, אשר רואה ב"רצון השמיים" (天志) מרכיב מהותי. ה"שמיים" מתוארים כאישיות על-אנושית המענישה את הרשעים וגומלת לעושי הטוב. כוח זה הוא גם אמת המידה של המוסרי והנכון. הבנה זאת שונה מזאת בה החזיקו הקונפוציאניים, שראו ב"שמיים" כוח מוסרי מסתורי ועלום, שאינו מתערב בחיי בני האדם. לצד "השמיים", סבר מו דזה שקיימים גם שדים (鬼) ורוחות (神). כוחות אלו יכולים להיטיב ולברך, אך גם לזעוף ולהעניש את הסוררים.
תורתו - המוהיזם > פוליטיקה וממשל

תורתו של מו דזה ביקשה להציע מזור לחוסר היציבות הפוליטית ושפיכות הדמים של תקופתו. הוא סבר שהסיבה לכך היא חוסר באהבה הדדית, ודגל בעיקרון אותו כינה "אי התקפה" (非攻). הוא גינה תוקפנות צבאית, וראה בה צעד בלתי מוסרי וגם בלתי משתלם לשני הצדדים.
מו דזה קרא להקמת מערכת שלטון המבוססת על מריטוקרטיה, המכונה על ידו "העלאת המוכשרים" (尚贤). להשקפתו, מנהיגי המדינה, בהם גם הקיסר, צריכים להיבחר על סמך יכולותיהם וכישרונם, ולא על סמך ייחוס משפחתי.
מו דזה הטיף לממשל הנוהג בחסכנות ובצנעה (节用). מותרות שאין בהם צורך ממשי - מגונים הם. בנוסף, הוא קורא לחסכון בקיום טקסי הלוויה (节葬) ורואה בשלילה גם את המוזיקה המבוצעת בחצרות האריסטוקרטיה (非乐). בכך תוקף הוא נוהגים שהיו יקרים לליבם של הקונפוציאניים, שראו בקיום טקסים ארוכים ומדוקדקים כלי חשוב לשמירה על סדר חברתי הרמוני.
תרומת המוהיזם למדע

רעיונותיהם של המוהיסטים השפיעו עמוקות על הגותם של הפילוסופים בני אותה התקופה ובמאות שאחריה. בין המאה ה-3 וה-4 לפנה"ס, כתבו מוהיסטים את הטקסטים הקיימים הקדומים ביותר בנושאי לוגיקה, גאומטריה, אופטיקה ומכניקה. הלוגיקה המוהיסטית השפיעה על טכניקת הטיעון של ראשוני ההוגים הסינים, בעוד ששאיפותיהם לשלטון מריטוקרטי וטובת הציבור עזרו לעצב את הפוליטיקה הפילוסופית והמדיניות של שושלות צ'ין והאן. בנוסף, מו דזה הוא המדען הראשון שגילה את אפקט הקמרה אובסקורה ובנה אב טיפוס מתפקד, כמאה לפני גילויו של אריסטו ואלף שנה לפני פיתוח אב טיפוס במערב.
ראו גם

פילוסופיה סינית
לקריאה נוספת

Fraser, Chris (2002). "Mohism". The Stanford Encyclopedia of Philosophy
Patricia Buckley Ebrey, Anne Walthall, James B. Palais: East Asia: A Cultural, Social, and Political History. Boston: Houghton-Mifflin Company, 2006. ISBN 0618133860
מוחמד יונוס

| --- | --- |

 לידה:  28 ביוני 1940 (בן 84) Bathua, בנגלדש 
 ענף מדעי:  כלכלן, מרצה באוניברסיטה, יזם, בנקאי 
 מקום לימודים:  אוניברסיטת ואנדרבילט  מכללת צ'יטגונג  אוניברסיטת קולורדו  אוניברסיטת דאקה  Chattogram Collegiate School 
 מוסדות:  אוניברסיטת לה-טרובה (2016–2017)  אוניברסיטת המדינה של אמצע טנסי  אוניברסיטת דאקה 
 פרסים והוקרה:  פרס נובל לשלום (2006)  פרס פוקואוקה לתרבות אסיה (15 בספטמבר 2001)  אביר הצלב הגדול של מסדר ההצטיינות של הרפובליקה האיטלקית (26 ביולי 2010)  עיטור המשחרר של ונצואלה (2007)  אביר הצלב הגדול של השמש של פרו (27 בספטמבר 2010)  מסדר אבן סעוד (2007)  מדליית הזהב של הקונגרס (2010)  פרס השלום של סידני (1998)  פרס השלום הבינלאומי פפר (1994)  המסדר הלאומי של בנין (2008)  מדליית החירות הנשיאותית (30 ביולי 2009)  פרסי נסיכת אסטוריאס להסכמה (1998)  הפרס הבינלאומי ע״ש סימון בוליבר (1996)  פרס ארבעת החירוית - חירות מרצון (2006)  פרס אינדירה גנדי (1998)  פרס ההעצמה (נורווגיה) (1997)  פרס רמון מגסאיסאי (1984)  פרס המזון העולמי (1994)  מדליית ניקולס מנשיא אוניברסיטת ואנדרבילט (10 במאי 2007)  פרס הסביבה של וולוו (29 באוקטובר 2003)  Independence Award in Rural Development (1987)  תוכנית פולברייט (1965)  דוקטור לשם כבוד מבית הספר הגבוה ללימודי תעשייה וניהול בפריז  מסדר ההצטיינות של הרפובליקה האיטלקית  פרסי נסיך אסטוריאס 
 צאצאים:  מוניקה יונוס 
 www.muhammadyunus.org
 תרומות עיקריות
 חתימה:   
 
מוחמד יונוס
מוחמד יונוס (בבנגלית: মুহাম্মদ ইউনুস; ב-28 ביוני 1940) הוא ראש ממשלת המעבר בבנגלדש, פרופסור לכלכלה באוניברסיטת צ'יטגונג בבנגלדש, מקים בנק גרמין הפועל למיגור העוני בבנגלדש, וזוכה פרס נובל לשלום לשנת 2006. את תואר הדוקטור קיבל באוניברסיטת ואנדרבילט בטנסי שבארצות הברית, שלימודיו בה התאפשרו הודות למלגה שקיבל מתוכנית פולברייט.
ביוגרפיה

יונוס, יליד צ'יטגונג, בנגלדש, סייר בשנת 1974 סייר עם קבוצת סטודנטים לכלכלה מאוניברסיטת צ'יטגונג בכפר נידח בבנגלדש. שם הם פגשו באישה אשר יצרה רהיטים מבמבוק. האשה סיפרה להם כיצד לוותה מעט כסף על מנת לקנות את חומרי הגלם בריבית גבוהה של כ-10% לשבוע. הסטודנטים הבינו כי לו יכלה האישה ללוות את הכסף בריבית סבירה יותר, הייתה יכולה להתפרנס מעבודת ידה. יונוס הלווה מכיסו סך של כ-17 פאונד (בריטי) ל-42 עוסקים זעירים כדוגמת האישה הזו. הלוואה זו איפשרה לאותם עוסקים זעירים לפתח את עסקיהם באופן שיוציא אותם ממעגל העוני ויאפשר להם להתפרנס מעבודתם.
בשנת 1983 הקים את בנק גרמין (Grameen) המעניק מיקרו אשראי (מיקרו קרדיט). פעולותיו למיגור העוני וליצירת שגשוג חברתי "מלמטה" (כך על פי ועדת הפרס) זיכו אותו ואת הבנק בפרס נובל לשלום לשנת 2006. היה זה מקרה חריג שבו זכה בפרס ארגון עסקי הפועל למטרות רווח.
רעיון המיקרו קרדיט: לתת הלוואות קטנות לאנשים שלא יוכלו לקבל הלוואות מבנקים גדולים. אנשים אלו הם יזמים שישקיעו את כספם ויוכלו להחזירו. יונוס ביקש לראות את המעלות של העניים: לאפשר להם באמצעות הלוואה להגיע לעצמאות כלכלית.
כיום מעניק הבנק הלוואות לכ-2.1 מיליון איש בכ-37,000 כפרים ומעסיק לשם כך כ-12,500 עובדים ב-1,084 סניפים ברחבי בנגלדש. 94% מההלוואות ניתנות לנשים ולמעלה מ-98% מההלוואות משולמות חזרה לבנק על ידי הלווים (שיעור גבוה אף מהשיעור הממוצע בבנקים מערביים "רגילים").
שיטת המיקרו קרדיט הועתקה ב-58 מדינות נוספות לרבות ארצות הברית, קנדה, צרפת, הולנד ונורווגיה.
ב-1994 זכה יונוס בפרס המזון העולמי על חלקו בצמצום העוני והרעב העולמיים.
ב-18 בפברואר 2007, הודיע יונוס כי הוא מתכוון להקים מפלגה חדשה, "נגאריק שאקטי" ("כוח האזרחים"), ולהתמודד על הנהגת בנגלדש. דבר זה נעשה על רקע חוסר ההצלחה הממושך בניהול בנגלדש מצדן של שתי המפלגות הגדולות. זמן מועט לאחר מכן ויתר על כוונתו זו, בעקבות פגישה עם ראש ממשלת המעבר באותה עת, פקרודין אחמד.
יונוס קיבל מנשיא ארצות הברית, ברק אובמה, את מדליית החירות הנשיאותית באוגוסט 2009, ואת מדליית הזהב של הקונגרס ב-2010.
בטקס פתיחת האולימפיאדה 2020 בטוקיו קיבל יונס את פרס נובל האולימפי.
בינואר 2024 נגזרו עליו שישה חודשי מאסר בשל הפרת חוקי העבודה בבנגלדש, כאשר גרמין טלקום לא הקימה קרן רווחה לעובדי החברה. תומכי יונוס טענו שהתביעה נעשתה מטעמים פוליטיים ועל מנת להצר את רגליו לקראת הבחירות לג'יטיאה סנגסד (אנ') בינואר 2024 עקב התנגדותו לראש ממשלת בנגלדש שק הסינה ואזד.
ראו גם

עסק חברתי
לקריאה נוספת

מוחמד יונוס, עולם ללא עוני: היזמות העסקית שכובשת את העולם, תרגם מאנגלית: רוני אמיר. הוצאת אחוזת בית, 2009.
מיטשל ואן ברגן

מיטשל ואן ברגן (נולד ב־27 באוגוסט 1999) הוא כדורגלן הולנדי, המשחק בטוונטה בעמדת הקיצוני.
קריירה

מיטשל ואן ברגן נולד ב-27 באוגוסט 1999, בעיר אוס. ביולי 2015, ואן ברגן הצטרף לויטסה ארנהם כשהיה רק בן 15.
ב-18 בדצמבר 2015, ערך ואן ברגן את הופעת הבכורה המקצועית שלו בבוגרים כשנכנס כמחליף של מילוט ראשיקה בדקה ה-83, בהיותו רק בן 16. ויטסה ניצחה 1–5 את טוונטה (במסגרת הליגה).
לקראת עונת 2016/17, ואן ברגן הועלה לקבוצה הבוגרת של ויטסה. לאחר שהועלה לקבוצה הבוגרת הוקצה לו המספר 16, לאחר שהחזיק במספר 42 בעונה שעברה. ב-6 באוגוסט 2016, במחזור הראשון בליגה, פתח ואן ברגן לראשונה בהרכב הקבוצה הבוגרת בהנהלתו של המנג'ר החדש האנק פרייזר, במשחק נגד וילם II, המשחק הסתיים בתוצאה 4 - 1 ובמהלך המשחק ואן ברגן אף בישל את השער השלישי במשחק.
ב-23 בנובמבר 2017, ערך את הופעת הבכורה שלו בטורניר אירופי נגד לאציו במסגרת שלב הבתים של הליגה האירופית.
ב-31 באוגוסט 2018, עקב הזדמנויות מצומצמות בויטסה, חתם ואן ברגן בקבוצת הירנפיין ההולנדית.
ב-1 בספטמבר 2018, רשם ואן ברגן את הופעת הבכורה שלו במועדון נגד ונלו במסגרת הליגה ההולנדית, כשעלה מהספסל אך המשחק הסתיים בשוויון 1-1.
ב-8 בדצמבר 2018, כבש ואן ברגן את שעריו הראשונים בקריירה נגד וילם II, המשחק הסתיים בניצחון 5 - 1 לטובת הירנפיין כשבמהלך המשחק ואן ברגן כבש צמד.
ב-27 באוגוסט 2021 עבר לליגה הצרפתית כשחתם בסטאד ריימס.
ב-31 באוגוסט 2023 חזר להולנד וחתם לארבע שנים בטוונטה.
תארים

הגביע ההולנדי: 2016/17
הערות שוליים

↑  תקציר המשחק בין טוונטה לויטסה, באתר transfermarkt
↑  תקציר המשחק בין ויטסה לווילם, באתר transfermarkt
↑  תקציר המשחק בין ויטסה ללאציו, באתר transfermarkt
↑  MITCHELL VAN BERGEN VERKOCHT AAN SC HEERENVEEN, SBV Vitesse Official Site, ‏31 באוגוסט 2018
↑  תקציר המשחק בין ויטסה לונלו, באתר transfermarkt
↑  תקציר המשחק בין הירנפיין לווילם, באתר transfermarkt
מו דנפורד

| --- | --- |

 לידה:  11 בדצמבר 1987 (בן 36) דנגרוואן, אירלנד 
 מדינה:  אירלנד 
 תקופת הפעילות:  מ-2010 
 פרופיל ב-IMDb
 
מו דנפורד (באנגלית: Moe Dunford; נולד ב-11 בדצמבר 1987) הוא שחקן קולנוע וטלוויזיה אירי.
ראשית חייו

דנפורד נולד בדונגרבן, מחוז ווטרפורד, אירלנד. הוא סיים את לימודיו בבית הספר למשחק "Gaiety" ביוני 2009.
קריירה

דנפורד החל את קריירת המשחק שלו בשנת 2010 כששיחק בסדרת הטלוויזיה "שושלת טיודור". לאחר מכן הופיע בסרטים והפקות טלוויזיה בהן "An Crisis" ו"משחקי הכס".
הוא שיחק בתפקיד ראשי בסדרת הטלוויזיה "הוויקינגים". בסדרה הוא גילם את אתלוולף.
הוא שיחק בתפקיד פטריק פיצג'רלד בסרט הקולנוע "Patrick's Day". בשנת 2015 הוא זכה בפרס האקדמיה האירית לקולנוע ולטלוויזיה בקטגוריית השחקן הטוב ביותר בקטגוריית שחקן ראשי ופרס "Shooting Stars" לשנת 2015 המייצג את אירלנד בפסטיבל ברלין על משחקו בסרט.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2014 | Patrick's Day | פטריק פיצג'רלד |  |
| 2015 | Traders | לזרוס 23 |  |
| 2016 | הדגל | מוריסי עכבר |  |
| 2016 | שד נאה | פסקל |  |
| 2017 | Michael Inside | דייוויד |  |
| 2017 | הדיירים | דסי |  |
| 2018 | 47 שחור (אנ') | פיצגיבון |  |
| 2018 | The Dig | רונאן קלהאן |  |
| 2018 | רוזי | ג'ון פול |  |
| 2019 | Dark Lies the Island | מרטין מניון |  |
| 2020 | I AmPtrick: The Patron Saint of Ireland | קריין |  |
| 2020 | Topping Out | דייב | גם מפיק בכיר; סרט קצר |
| 2020 | משאלת חג המולד של אנג'לה | אבא | דיבוב |
| 2020 | Knuckledust |  |  |
| 2022 | המנסרים מטקסס | דניאל ריכטר | סרט של נטפליקס |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2010 | שושלת טיודור | ריצ'רד לילנד | 2 פרקים |
| 2012 | משחקי הכס | שליח מטעם סטארק | פרק אחד ("הנסיך מווינטרפל") |
| 2013 | Raw | ניאל | 3 פרקים |
| 2013 | An Crisis | כריסטיאן | 6 פרקים |
| 2014–2018 | ויקינגים | אתלוולף, מלך וסקס | תפקיד חוזר (עונות 2–3); התפקיד הראשי (עונות 4–5); 36 פרקים |
| 2018 | חוקים משלה | סם דנבר |  |
| 2019 | Dublin Murders | סם אוניל | תפקיד חוזר; 8 פרקים |
| 2022–הווה | The Dry | ג'ק | 15 פרקים |
פילמוגרפיה > קליפים

| שנה | כותרת | אומן / ים | תפקיד |
| --- | --- | --- | --- |
| 2016 | Cherry Wine | הוזייר | איש |
פרסים ומועמדויות

| שנה | פרס | קטגוריה | תוצאה | סרט/סדרה |
| --- | --- | --- | --- | --- |
| 2014 | פסטיבל קולנוע קורק | בינלאומי | זכייה | Patrick's Day |
| 2014 | פסטיבל הקולנוע בגאלוויי | פרס הכישרון החדש של בינגהאם ריי | מועמדות | Patrick's Day |
| 2014 | פסטיבל Half Mile Film &amp; Music, מישיגן | השחקן הטוב ביותר בתפקיד הראשי - סרט | זכייה | Patrick's Day |
| 2015 | פסטיבל הסרטים הבינלאומי בברלין | פרס EFP Shooting Stars, אירלנד. | זכייה | Patrick's Day |
| 2015 | פרסי קולנוע וטלוויזיה האיריים | השחקן הטוב ביותר בתפקיד הראשי - סרט | זכייה | Patrick's Day |
| 2015 | פרסי קולנוע וטלוויזיה האיריים | כוכב עולה | מועמדות | ויקינגים ו-Patrick's Day |
| 2016 | פרסי קולנוע וטלוויזיה האיריים | שחקן בתפקיד משנה בדרמה | זכייה | ויקינגים |
| 2017 | פרסי קולנוע וטלוויזיה האיריים | שחקן בתפקיד משנה בדרמה | מועמדות | ויקינגים |
| 2018 | פרסי קולנוע וטלוויזיה האיריים | שחקן בתפקיד משנה בדרמה | מועמדות | ויקינגים |
| 2019 | פסטיבל סרטי ניופורט ביץ' | השחקן הטוב ביותר | זכייה | The Dig |
| 2020 | פרסי קולנוע וטלוויזיה האיריים | שחקן בתפקיד ראשי | מועמדות | The Dig |